b'\n_START_ARTICLE_\nAVVA\n_START_PARAGRAPH_\nAVVA \xe2\x80\x93 televizijos kanalas, transliuojantis program\xc4\x85 kabelin\xc4\x97s televizijos abonementams Jonavos mieste. 1992 m. \xc4\xafk\xc5\xabr\xc4\x97 kabelin\xc4\x99 televizij\xc4\x85 tiekianti bendrov\xc4\x97 UAB \xe2\x80\x9eAVVA\xe2\x80\x9c. \xe2\x80\x9eAVVA\xe2\x80\x9c abonent\xc5\xb3 skai\xc4\x8dius - 9 000. Si\xc5\xablomi 2 program\xc5\xb3 paketai. Informacin\xc4\x97s laidos transliuojamos kiekvien\xc4\x85 vakar\xc4\x85 (20 val.). V\xc4\x97liau laidos kartojamos vakare._NEWLINE_Transliuotojas - UAB \xe2\x80\x9eAVVA\xe2\x80\x9c. Direktorius Algimantas \xc5\xbdalkauskas (nuo pat \xc4\xafsteigimo). 15 darbuotoj\xc5\xb3. Kabelin\xc4\x97s televizijos filmavimo grup\xc4\x97je dirba redaktor\xc4\x97s ir operatoriai. Pasak \xe2\x80\x9eAVVA\xe2\x80\x9c, jonavie\xc4\x8diai da\xc5\xbenai kreipiasi \xc4\xaf \xe2\x80\x9eAVVA\xe2\x80\x9c-os \xc5\xbeurnalistus, negal\xc4\x97dami i\xc5\xa1spr\xc4\x99sti \xc4\xafvairi\xc5\xb3 problem\xc5\xb3.\n_START_SECTION_\nIstorija\n_START_PARAGRAPH_\n1992 m. kovo 31 d. Lietuvos radijo ir televizijos komisija UAB \xe2\x80\x9eAVVA\xe2\x80\x9c suteik\xc4\x97 licencij\xc4\x85 kabelin\xc4\x97s televizijos tinklu retransliuoti kabelin\xc4\x97s televizijos ir radijo programas bei transliuoti savo pa\xc4\x8di\xc5\xb3 parengtas televizijos programas. Taip pat suteikta teis\xc4\x97 reklamuoti ir perteikti informacij\xc4\x85 kabelinio ry\xc5\xa1io linijomis. Pirmieji abonentai buvo \xc5\xbemon\xc4\x97s, norintys gauti daugiau informacijos apie transliuojamas programas kitose \xc5\xa1alyse (ypa\xc4\x8d tuo metu Lietuvoje nerodomi kino filmai bei sporto programos). Nuo pat bendrov\xc4\x97s \xc4\xafsik\xc5\xabrimo populiarumo sulauk\xc4\x97 informacin\xc4\x97s laidos. I\xc5\xa1 prad\xc5\xbei\xc5\xb3 jos buvo transliuojamos 1 kart\xc4\x85 per savait\xc4\x99, v\xc4\x97liau \xe2\x80\x93 2._NEWLINE_1999 m. Spaudos radijo ir televizijos fondas i\xc5\xa1 dalies finansavo projekt\xc4\x85 apie Jonavos kra\xc5\xa1to dvarus ir palivarkus. Buvo sukurta 13 kult\xc5\xabrini\xc5\xb3 laid\xc5\xb3, kuriose pasisak\xc4\x97 \xc5\xbeymiausi Jonavos kra\xc5\xa1tie\xc4\x8diai.'